**Tseba ka ga Oditi**

**Go Odithwa goba go Kgethwa bakens sa Tiišetšo**

Go kgethwa bakeng sa oditi le go kgethwa bakeng sa tiišetšo ke ditshepetšo tše pedi tša go fapana. Lebelela mo tlase ga letlakala le la wep ge eba o nyaka go tseba ka ga go odithiwa.

**Na tiišetšo ke eng?**

Tiišetšo ke tebelelo ya boleng bja tiišetšo ya tshedimošo yeo e laodišitšwego ke molefela motšhelo mabapi le taodišo goba ka pušetšo. Se se ama papetšo ya tshedimošo ye kgatlhanong le data ya leloko la boraro yeo e kgobokeditšwego ke SARS go tšwa go methopo ya go fapana, direkhoto tša ditšhelete le matlotlo le/goba ditokumente tše dingwe tša thekgo tšeo di fiwago ke balefela motšhelo go tiišetša gore taodišo/pušetšo e tloga e laetša tlhagišo ya paale ya maleba ya maemo a tša motšhelo wa molefela motšhelo. Ge o šetše o rometše taodišo/pušetšo ya gago, taodišo/pušetšo ya gago e ka kgethwa bakeng sa go tiišetšwa.

**Na ke mang a ka kgethwago bakeng sa go tiišetšwa?**

Molefela motšhelo yo mongwe le yo mongwe a ka kgethwa ke SARS bakeng sa tiišetšo ka morero wa taolo e botse ya motšhelo, go akaretša motheo wa kotsi.

**Na ke dikgato dife tšeo nka di tšeago ge eba ke kgethilwe bakeng sa tiišetšo?**

Ge eba o kgethilwe bakeng sa tiišetšo, SARS e tla go tsebiša ka lengwalo la semmušo. Lengwalo le le tla laetša letšatšikgwedi la mafelelo/nako yeo o swanetšego go romela mohlomongwe:

* Ditlabela tšeo di kgopetšwego (ditokumente tsša thekgo) / tshedimošo enngwe / diforomo; goba
* Kgopelo ya Phošollo A Request For Correction (RFC).  RFC e swanetše go romelwa ge eba o rata go fetola taodišo ya gagoy setlogo.

Ditlabelo tša maleba tšeo di nyakegago di tla fapana go ya ka mohuta wa motšhelo. Ge eba o faela ka eFiling, o ka diriša kanale ye go romela ditlabelo tša gago tša maleba. Sekena ditlabela tša gago tša maleba gomme o di boloke go khomputara/desktop ya gago Log ka go eFiling, louta ditlabelo tša gago tša maleba gomme o di romele ka eFiling. Ka kgopelo gopola go kgotla ‘submit’ go kgona go romela ditlabela tša maleba go SARS. Ka tlhatlolano, o ka romela ditlabela tša gago tša maleba ka SARS Online Query System ka wepsaete ya SARS. Ge o se na kgonthišo, o ka dira peeletšo ya kopano go lekala la SARS gomme o romele ditlabela tša maleba fao.

**Maele a Bohlokwa kudu:**

* Ditlabelo tša maleba tšeo di hlokegago di tla ngwalwa ka lengwalong la tiišetšo leo le rometšwego ke SARS.
* Kgokaganyo ya go louta ditlabelo tša maleba go eFiling e hwetšagala fela ge o hweditše lengwalo la go kgopela ditlabelo tša maleba (šupetša go ditlhahli tša maleba go eFiling):
	+ Louta ditlabelo ka moka tša maleba bjalo ka ge di kgopetšwe ka lengwalong la ka godimo.
	+ Ge ditlabelo ka moka tša maleba di loutilwe, kgotla konope ya ‘submit’ go romela ditokumente go SARS. KA KGOPELO LEMOGA gore ge ditokumente di rometšwe, kgokaganyo e tlo tswalela gomme o ka se sa kgona go louta ditokumente tše dingwe. Go tloga go le bohlokwa gore o kgotle romela FELA ge ditokumente ka moka di loutilwe.
* Kgonthiša gore lengwalo la setlogo leo le rometšwego ke SARS le akareditšwe ge o romela ditokumente tša maleba ka SARS Online Query system goba ka lekala, ka ge le na le tšhupetšo e kgethegilego ya bar khoutu yeo e kgokaganyago ditokumente le direkhoto tša gago tša motšhelo.
* Kgonthiša gore maemo a latelago a a latelwa ge go loutwa ditokumente tša maleba:
	+ Mohuta wa faele e kaba .pdf, .doc, .docx, .xls, .xlsx, .jpg le .gif go kgontšha gore SARS e kgone go lebelela ditokumente
	+ Palotlalo ya saese ya go dumelelwa go ya ka tokumente enngwe le enngwe ke 5MB gomme palotlalo ya ditokumente tše 20 e ka loutwa.

**Na nka letela eng ge go tiišetšwa?**

  Ge e ba o swanetše ke tiišetšo, re tla leka go:

* Go go tsebiša gore pušetšo goba taodišo e swanetše ke go tiišetšwa.
* Fetša ka ga tiišetšo mo matšatšing a 21 a kgwebo go tloga ka letšatšikgwedi leo ditlabelo ka moka tša maleba di amogetšwego, ge eba pušetšo ya gago ke ya sebaka sa gabjale sa go faela.

Lengwalo la go kgopela ditlabelo tše dingwe tša maleba le ka romelwa ge eba ditlabelo tšeo di bego di romelwa la mathomo di be di sa felela go phethagatša tiišetšo.

Ge eba o na le tefelamorago yeo e go lebanego, tefelo e ka se dirwe mola tiišetšo e le gare e sa tšwelapele.

SARS e swanetše go kgonthiša gore maemo a motšhelo ao a laodišitšwego a sepelelana le molao wa maleba wa motšhelo. Ge eba e hwetšagala e fošagetše, go tla dirwa tekolo.

Tefišo ya levi ya dikotlo e swanetše go elelwa ge eba go laodišitšwe ka fao e sego ka maleba. Persente ya dikotlo e fapana go tloga ka 0% go ya go 200%. Dikotlo tše šoro di beetšwe bakeng sa basenyi ba go ipoeletša goba balefela motšhelo bao ba šitišago obamelo.

**Ge e ba ga ke fetole go kgopelo ya ditlabelo tša maleba?**

Ge eba ga o fetole ka go romela RFC goba go fana ka ditlabelo tša maleba, o tla romelwa lengwalo la bobedi. Ge eba o sa ntše o sa fetole go ya ka mothalonako wo o laeditšwego, tekolo ya go boeletšwagape e tlo romelwa go ya ka data yeo e lego ka go SARS.

**Maele a bohlokwa kudu:** Go tloga go le kaone kudu go fetola go dipotšišo ka moka le semetsing. Balefela motšhelo bao ba hwetšwago ba šitiša obamelo ba ka itemogela dikotlo tša godimo ge go ka hwetšwa gore ga se ba laodiše di nnete.

**Na ke swanetše go letela eng ge tiišetšo e feditšwe?**

Ge tiišetšo e šetše e dirilwe, o ka letela tše di latelago:

* Ge dikotsi tše dingwe di sa šupetšwa gape go sa nyakišišwa selo, Tsebišo ya phethagalo ya tiišetšo e tla dirwa ka eFiling, imeile goba ka poso;
* Mo dikotsi tše dingwe di sa laetšwego gape nyakišišo e sa dirwa, Tsebišo ya Tekolo e tla dirwa ka eFiling, emeile goba ka poso;
* Mo go laeditšwego kotsi enngwe, Tšhupetšo ya Lengwalo la Oditi e tla dirwa ka eFiling, emeile goba ka poso. Pušetšo /taodišo ya gago e tla romelwa bakeng sa oditi. Ge eba o swanetše go hwetša pušetšo ya tefelo, pušetšo e tla dirwa fela ge oditi e feditšwe gape ge ditiišetšo tše itšeng tša pušetšo ya tefelo di šetše di dirilwe.

Tekolo ya SARS gantši e phethagatšwa la mafelelo mo mengwageng ye meraro go tloga ka letšatšikgwedi la tekolo (metšhelo ya go se lekolwe ka bowena bjale ka Motšhelo wa Letseno) goba mengwaga ye mehlano go tloga ka letšatšikgwedi la tekolo (metšhelo ya go itekola ye bjalo ka Motšhelo wa Boleng bja Tlaleletšo). Le ge go le bjalo, SARS e na tokelo ya go bula tekolo yeo e ngwaletšwego fao bomenetša, ditlabelo tšeo di rometšwego di fošagetše goba go se bololle ga dintlha tša ditlabelo go šupeditšwe. Go ya pele, SARS e na le tokelo ya go katološa letšatšikgwedi leo le ngwaletšwego mo mabakeng a mangwe.

Ge eba ga se o kgotsofatšwe ke tekolo, o ka ganana le yona. Šupetša go Dikganetšano go hwetša tlhahlo e ntši ka tshepetšo yeo.

**Na oditi ke eng?**

Ke tlhahlobo ya direkhoto tša ditšhelete le tšhupamatlotlo le/goba ditokumente tša thekgo tša molefela motšhelo go lekola ge eba molefela motšhelo o laodišitše maemo a gagwe a motšhelo go SARS. Mo molefela motšhelo a sa dirago taodišo goba a se a faele pušetšo, go dirwa nyakišišo mabapi le ge eba maitshwaro a molefela motšhelo a obamela molao o itšeng wa motšhelo.

**Na ke mang a ka kgethwago bakeng sa oditi?**

Molefela motšhelo yo mongwe le yo mongwe a ka kgethwa ke SARS bakeng sa oditi ka morero wa taolo ya maleba ya motšhelo, go akaretšwa mo mabakeng a motheo wa kotsi. Balefela motšhelo ba ka kgethwa bakeng sa oditi ka go tladika goba ka motheo wa kotsi. .

**Na ke swanetše go letela eng ge eba ke tlhaotšwe bakeng sa oditi?**

Ge e ba o swanetše go dira tiišetšo gomme tshepetšo ya tiišetšo e feditšwe, merero ya gago ya motšhelo e ka šupetšwa bakeng sa oditi bjalo ka karolo ya tshepetšo ya obamelo ya SARS. Se ga se re gore oditi e thomile. O swanetše go emela mohlomongwe Tsebišo ya Oditi ya semmušo (mo oditi e filwego mohlakiši o itšeng)..

**Na ke swanetše go tšea dikgato dife ge eba ke kgethilwe bakeng sa oditi?**

Oditi e thoma fela ge e Tsebišo ya semmušo ya Oditi e phatlaladitšwe ke mohlakiši o itšeng yo a e romelago go molefela motšhelo. Ge eba ditlabelo tša maleba (ditokumente tše thekgo) di a hlokagala ka go Tsebišo, o swanetše go romela ditlabelo tša maleba go SARS mo nakong e itšeng yeo e beetšwego go Tsebišo. Ka tlhatlolano, dipeakanyo di ka dirwa le wena go dira oditi ya lefelo ka nako ya gago. Ditshenyagelo tša go gatiša dikhophi di ka hwetšwa go SARS fao oditi e tlo dirwago, ntle le gore dinyakwa tše itšeng di swanetše go fihlelelwa. Ditlabelo tša maleba tšeo di hlokegago di tla fapana go ya ka mohuta wa motšhelo le sekoupu sa oditi. Ka kgopelo lemoga gore SARS e ka kgona go hwetša ditlabela tša maleba go tšwa go leloko lefe goba lefe la boraro. Ditlabelo tša maleba di ka romelwa ka fomete ya elektroniki gomme dipeakanyo di ka dirwa bakeng sa Setsebi Forensiki sa Elektroniki go taonelouta tše go mokgwatšhomo wa gago wa khomphuta. Ge eba o faela ka eFiling, o ka sekena ditokumente tša gago tša maleba gomme o di boloke go khomphutha/desktop ya gago. Log/Tsena go efiling, louta ditlabelo tša gago tša maleba gomme o di romele ka eFiling. Ka kgopelo gopola go kgotla ‘submit’ gore o kgone go romela ditlabelo tša maleba SARS. Ka tlhatlolano o ka dira dipeakanyo le mohlakiši o itšeng (moofisiri wa SARS) yo a laeditšwego go lengwalo la go koleka ditlabelo tša maleba goba go le romela.

**Maele a Bohlokwa kudu:**

* Ikgokaganye le mohlakiši o itšeng (Moofisiri wa ka SARS) yo a laeditšwego ka lengwalong..
* Kgokaganyo ya go louta ditlabelo tša maleba go eFiling e hwetšagala fela ge o hweditše lengwalo la go kgopela ditlabelo tša maleba (šupetša go ditlhahli tša maleba go eFiling):
	+ Louta ditlabelo ka moka tša maleba bjalo ka ge di kgopetšwe ka lengwalong la ka godimo.
	+ Ge ditlabelo ka moka tša maleba di loutilwe, kgotla konope ya ‘submit’ go romela ditokumente go SARS. KA KGOPELO LEMOGA gore ge ditokumente di rometšwe, kgokaganyo e tlo tswalela gomme o ka se sa kgona go louta ditokumente tše dingwe.
* Kgonthiša gore lengwalo la setlogo leo le rometšwego ke SARS le akareditšwe ge o romela ditlabelo tša maleba go eFiling goba go lekala, ka ge le na le tšhupetšo e kgethegilego ya bar-khoutu yeo e nago le kgokaganyo go ditlabelo tša maleba tša direkhoto tša gago tša motšhelo.
* Kgonthiša gore maemo ao a latelago a a latelwa ge o louta ditokumente tša thekgo:
	+ Mohuta wa faele e kaba .pdf, .doc, .docx, .xls, .xlsx, .jpg le .gif go kgontšha gore SARS e kgone go lebelela ditokumente
	+ Palotlalo ya saese ya go dumelelwa go ya ka tokumente enngwe le enngwe ke 5MB gomme palotlalo ya ditokumente tše 20 e ka loutwa.

Ge o ka nyaka thušo enngwe, ikgokaganye le mohlakiši yo a itšeng (Moofisiri wa ka SARS) yo a laeditšwego ka go Tsebišo ya Oditi.

**Na nka letela eng ka nako ya oditi?**

  O ka letela tše di latelago:

* Tsebišo ya Oditi e tla laetša bogolo bja mathomo bja oditi;
* Tsebišo ge eba ditlabelo tša tlaleletšo di a hlokega;
* Mohlakiši wa SARS o tla fana ka Lengwalo la Tumelelo ge go dirwa oditi ya lefelo;
* Diprothokholo ka moka tša Covid-19 di tlo latelwa ka dinako tšohle ge go dirwa oditi ya lefelo.
* Dipego tša tšwetšopele ya dikgato tša oditi di tla fiwa ka dikgao tša matšatši a 90 a tšhupamabaka go tloga ka letšatšikgwedi la Tsebišo ya Oditi;
* Ge eba o na le pušetšomorago ya tefelo, tefelo e ka se dirwe ge oditi e sa ntše e le gare e dirwa.

Tšwelopele ya dipego e ka no se šome ge eba SARS e gopotše gore pego e ka thibela goba ya tlhakatlhakantšha oditi.

Ka tlhago ya yona, oditi ke tshepetšo ya go tsenelela go fetiša tiišetšo gomme bogolo bja morero bo ka katološwa. Oditi e ka fetšwa nako enngwe le enngwe mo matšatšing a 30 a kgwebo go fihla go dikgwedi tše 12, goba go feta, go ya ka go tlhakatlhakana ga molato, bontši bja ditransekšene tše di amegago le maemo a tirišano a molefela motšhelo.
SARS e ka dira kgopelo ya ditlabelo tša maleba tša tlaleletšo tshepetšong ka moka ya oditi. Ge o sa fetole ka go romela ditlabelo tša maleba ge di kgopelwa, SARS e tla dira tekolo go ya ka tshedimošo yeo e šetšego e hwetšagala goba e tšwago go leloko la boraro..

SARS e ka dira tekolo ya setlogo, ya tlaleletšo, ya go fokotšwa goba yeo e sego e bonolo go ya ka tekanyetšo.

Ge o ka nyaka thušo enngwe, o ka ikgokaganya le mohlakišo o itšeng (moofisiri wa SARS) yo a laeditšwego lengwalong la oditi.

 **Maele a Bohlokwa kudu: Go tloga go le kaone go fetola dikgopelo ka moka semetseng. Balefela motšhelo bao ba šitišago obamelo ba ka itemogela dikotlo tša godimo ge go ka hwetšwa gore ga se ba laodiše tšohle.**

**Na nka letela eng ge oditi e feditšwe?**

Mafelelong a oditi, re tla:

* Fao kgonagalo ya peakanyoleswa e šupeditšwego, re tla romela Lengwalo la Dipoelo tša Oditi la go laetša mabaka a ditekolo tšeo di šišintšwego mo matšatšing a 21 a kgwebo SARS e tla ba balefela motšhelo matšatši a 21 go fetola Lengwalo la Dipoelo tša Oditi.
* Tswalela oditi mo matšatšing a 90 a kgwebo go tloga ka letšatšikwedi leo ditlabela ka moka tša maleba di amogetšwego.
* Fana ka Lengwalo la Oditi la Phethagatšo la go hlalosa mabaka a tekolo (go akaretša le palo ya tšhelete) ge eba go hwetšagala gore maemo a gago a motšhelo a fošagetše goba re fana ka Lengwalo la Oditi la Phethagatšo go tswalela oditi fao go sa hwetšwago selo.

SARS e swanetše go kgonthiša gore maemo a motšhelo ao a laodišitšwego a sepelelana le molao wa maleba wa motšhelo. Ge eba e hwetšagala e fošagetše, go tla dirwa tekolo.

O ka letela Lengwalo la Dipoelo tša Oditi la go laetša dipoelo tša oditi ge e šetše e feditšwe, ntle le ge mohlomongwe o sa nyake go amogela lengwalo leo. O swanetše go fetola Lengwalo la Dipoelo tša Oditi mo matšatšing a 21 a kgwebo o laetše go dumela goba go se dumele ga dipeakanyoleswa tšeo di šišintšwego, dikotlo tša go se fe tshedimoo ka moka le/goba ditswala. O swanetše go fana ka bohlatse bja thekgo fao a ganetšanago gomme o fe mabaka le bohlatse bja gore ke ka lebaka la eng dikotlo tša go se fe tshedimošo ka moka le/goba ditswala di se dirišwe.

Ka kgopelo lemoga gore Lengwalo la Dipoelo tša Oditi ga le dirišwe ge eba SARS e na le kgopolo ya gore di tla šitiša goba go tlhakatlhakantšha dipoelo tša oditi.

Phetolo ya Lengwalo la Dipoelo tša Oditi le tla dirišwa go lebelela ge eba dipoelo tša oditi yeo e šišintšwego di swanetše go dula bjalo goba aowa.

Ge eba SARS e sa ntše e lebeletše gore tekolo gape e swanetše go dirwa; goba fao molefela motšhelo a kgethago go se fetole Lengwalo la Dipoelo tša Oditi, dikotlo tša go se laodiše ka moka di tlo dirišwa. Tefišo ya levi ya dikotlo tša go go se laodiše ka moka di swanetše go dirišwa fao go nyatša go laeditšwego. Persente ya dikotlo e fapana go tloga ka 0% go ya go 200%. Dikotlo tše šoro di beetšwe bakeng sa basenyi ba go ipoeletša goba balefela motšhelo bao ba šitišago obamelo. Morago ga moo tekologape e tla dirwa.

Tsebišo ya Tekolo le Lengwalo la Phethagalo ya mafelelo ya Oditi ya go hlalosa mabaka a tekolo (go akaretša le palo ya tšhelete) e tla phatlalatšwa ka eFiling, imeile goba poso. Tefelamorago efe goba efe yeo o swanetšego go e amogela e tla lefelwa morago ga go fetša oditi, ntle le ge ditiišetšo tša tefelamorago di phasitše. Tekolo e ka nna ya phethagala go kolotwa SARS motšhelo. Letšatšikgwedi la tefelo ya sekoloto seo e tla laetšwa ka go Tsebišo ya Tekolo. .

Tekolo ya SARS gantši e fetšwa mo mengwageng ye 3 go tloga ka letšatšikgwedi la tekolo (metšhelo ya go se itekole bjale ka Motšhelo wa Letseno) goba mengwaga ye mehlano go tloga ka letšatšikgwedi la tekolo (metšhelo ya go itekola bjale ka Motšhelo wa Boleng bja go Oketšwa. Le ge go le bjalo, SARS e na tokelo ya go bula tekolo yeo e ngwaletšwego fao bomenetša, ditlabelo tšeo di rometšwego di fošagetše goba go se bololle ga dintlha tša ditlabelo go šupeditšwe. Go ya pele, SARS e na le tokelo ya go katološa letšatšikgwedi leo le ngwaletšwego mo mabakeng a mangwe.

Ge e ba ga se go hwetšwe selo ka lebaka la oditi goba SARS e dumetše go ya ka phetolo ya molefela motšhelo go Lengwalo la Dipoelo tša Oditi, Lengwalo la Phethagatšo ya mafelelo ya Odii le tla romelwa ka eFiling, imeile goba poso.

Ge eba ga se o kgotsofatšwe ke tekolo, o ka ganana le yona. Šupetša go Dikganetšano go hwetša tlhahlo e nngwe ka ga tshepetšo yeo.

Ge eba ga se o kgotsofatšwe ke tekolo ya setlogo go ya ka tekanyo, o ka romela pušetšo ya go tlatšwa gape ya go nepagala mo matšatšing a 40 a kgwebo go tloga ka letšatšikgwedi la tekolo goba letši la mafelelo leo le laetšwago ke SARS.

Ge mohlomongwe o nyaka thušo efe goba efe morago ga phethagatšo ya oditi, ikgokaganye le SARS Contact Centre go 0800 00 7277.

**Lenaneo la go Bololla ka Boithaopo**

Ka dinako tšohle, ge go dirwa tiišetšo goba oditi, molefela motšhelo a ka ikopanya le Yuniti ya go Bololla ka go Ithaopa go dira ribollo ya go ithaopa. Šupetša Lenaneo la go Bololla ka Boithaopo go hwetša tlhatlho enngwe ka tshepetšo.